ОДГОВОР НА ПИТАЊА ВЕЗАНА ЗА ПОСТУПАК ЈАВНО- ПРИВАТНОГ ПАРТНЕРСТВА СА ЕЛЕМЕНТИМА КОНЦЕСИЈЕ

ПОВЕРАВАЊЕ ОБАВЉАЊА ГРАДСКО-ПРИГРАДСКОГ ПРЕВОЗА

ПУТНИКА У ДРУМСКОМ САОБРАЋАЈУ НА ТЕРИТОРИЈИ ОПШТИНЕ

ЉИГ

ПИТАЊЕ: У конкурсној документацији на страни 11/48 предвиђено је да понуђач уз понуду подноси и оригинално Писмо о намерама банке за издавање банкарске гаранције за добро извршење посла . Није прецизирано да ли се доставља обавезујућа или необавезујућа понуда, па је стога потребно прецизније појашњење.

ОДГОВОР: У конкурсној документацији је наведено да понуђач уз понуду прилаже оригинално Писмо о намерама за издавање банкарске гаранције за добро извршење посла у износу од 2,5% од укупно процењене вредности концесије. У Писму о намерама треба да буде наведено да ће банкарска гаранција за добро извршење посла бити безусловна, неопозива, наплатива на први позив и без права на приговор и мора имати исправно попуњен рок, износ и месну надлежност и не може садржати додатне услове, краће рокове од оних које је одредио наручилац, мањи износ од наведеног, промењену месну надлежност за решавање спорова одређену у моделу уговора, нити услове везане за пословну политику банке. У Писму о намерама треба да стоји да је рок важења банкарске гаранције 30 дана дужи од дана истека уговореног рока за испуњење уговорне обавезе.

Ако у достављеном Писму о намерама, банка није изричито навела да је писмо „обавезујуће“, или је навела да се Писмо издаје „у складу са пословном политиком банке“, наведено неће представљати битан недостатак понуде, јер се банка издавањем писма обавезала да ће уколико дође до закључења уговора поступити по налогу наручиоца и издати банкарску гаранцију за добро извршење посла.

Сходно наведеном, банка издаје Писмо о намерама издавања банкарске гаранције за добро извршење посла ,у складу са пословном политиком банке, а које мора да садржи све претходно наведено.

ПИТАЊЕ:У конкурсној документацији на страни 47/48, ПРИЛОГ 6, наведен је Извештај о бонитету који садржи податке за 2015, 2016 и 2017 годину. Према важећим прописима Извештај о бонитету се издаје за претходне три календарске године, што би у конкретном случају подразумевало Извештај о бонитету BON JN за 2016, 2017 и 2018 годину. Молимо прецизније појашњење.

ОДГОВОР:У конкурсној документацији на страни 6/48 одређени су додатни услови за учешће у поступку. У додатним условима није тражен остварен пословни приход за наведени период. Како као додатни услов није тражен пословни приход, то је при попуњавању табеле на страни 47/48 у делу ПРИЛОГ 6 ,код Извештаја о бонитету, потребно заокружити НЕ и не достављати Извештај.

Недостављањем Извештаја ,понуда неће бити одбијена као неприхватљива.

06.12.2019 године

СТРУЧНИ ТИМ